இவற்றைத்தொடர்ந்து தற்போது இந்த விவகாரம் விஸ்வரூபம் எடுத்துள்ளது. ஜமால் தொடர்பாக தங்களிடம் உள்ள ஆதாரங்கள் அனைத்தையும் ஒன்றன் பின் ஒன்றாக வெளியிட்டு வருகிறது துருக்கி. இந்த ஆதாரங்கள் அனைத்தும் பெரும் அதிர்ச்சியை ஏற்படுத்தும் விதமாகவே உள்ளன. இதற்கு முன்னர் வெளியான தகவலின்படி, சவுதி மன்னரின் பாதுகாவலர்கள் அதாவது சவுதியைச் சேர்ந்த பாதுகாப்புப் படை வீரர்கள் மற்றும் உடற்கூறு ஆய்வு நிபுணர்கள் என 15 பேர் இணைந்து ஜமாலை கொலை செய்து அவரது உடலைப் பல பாகங்களாக வெட்டிக் காட்டு பகுதியில் வீசிச் சென்றுள்ளனர் என தெரிவிக்கப்பட்டது.